wannaphong/clean_thaiwikipedia huggingface dataset:
# การติดเชื้อในโรงพยาบาล
การติดเชื้อในโรงพยาบาล  คือการติดเชื้อที่เกิดขึ้นในโรงพยาบาลหรือสถานที่อื่นๆ ที่ให้บริการสุขภาพ เช่น บ้านพักผู้ป่วย บ้านพักคนชรา สถานบำบัด ห้องตรวจผู้ป่วยนอก หรืออื่น ๆ การติดเชื้อในโรงพยาบาลเกิดขึ้นได้หลายวิธี เช่น ติดผ่านบุคลากรทางการแพทย์ที่มีเชื้อปนเปื้อนบนร่างกาย อุปกรณ์ที่ปนเปื้อน ผ้าปูที่นอน หรือละอองสารคัดหลั่งที่มีเชื้อ เป็นต้น ที่มาของเชื้ออาจมาจากสิ่งแวดล้อม จากผู้ป่วย จากบุคลากรที่ติดเชื้อ หรืออาจหาแหล่งที่มาของเชื้อไม่พบก็ได้ เชื้ออาจมาจากร่างกายของผู้ป่วยเอง ซึ่งเดิมเป็นเชื้อที่ยังไม่สามารถก่อให้เกิดโรคได้ แต่เมื่อผู้ป่วยรับการรักษาบางอย่าง เช่น การผ่าตัด หรือหัตถการบางประเภท ก็ทำให้เชื้อที่มีอยู่เดิมมีโอกาสทำให้เกิดการติดเชื้อได้ เช่น การติดเชื้อที่แผลผ่าตัด

ศูนย์ควบคุมโรคของประเทศสหรัฐอเมริกา (CDC) ประมาณไว้ว่ามีผู้ติดเชื้อในโรงพยาบาลประมาณ 1.7 ล้านคน จากเชื้อต่าง ๆ ทั้งแบคทีเรีย เชื้อรา และอื่นๆ ทำให้มีผู้เสียชีวิตถึงปีละ 99,000 คน
# หัวใจอยู่นอกที่
หัวใจอยู่นอกที่  เป็นความผิดปกติแต่กำเนิดชนิดหนึ่ง ทำให้หัวใจของผู้ป่วยตั้งอยู่นอกช่องอก อาจเป็นบางส่วนหรือเป็นทั้งหมด หัวใจอยู่นอกที่นี้อาจอยู่ได้หลายที่ เช่น คอ ผนังอก หรือท้อง เป็นต้น ชนิดที่พบบ่อยคือการที่หัวใจอยู่ด้านหน้าของช่องอก โดยยื่นออกมาทางกระดูกสันอกที่มีช่องผิดปกติ
อ้างอิง

แหล่งข้อมูลอื่น
# นักสืบสมองกล
นักสืบสมองกล  เป็นภาพยนตร์แอคชั่นสัญชาติอังกฤษ ที่ออกฉายในปี ค.ศ. 1999 นำแสดงโดย แมททิว บรอเดริก, รูเพิร์ต เอเวอเร็ตต์, โจลี ฟิชเชอร์, มิเชล แทคเทิลเบิร์ค, ไมค์ แฮเกอร์ตี้, แอนดี้ ดิ๊ก, เชอรี โอเตรี่, แดบนีย์ โคลแมน ภาพยนตร์เรื่องนี้มีภาคต่อคือ นักสืบสมองกล 2

เนื้อเรื่องย่อ
จอห์น บราวน์ เป็นเจ้าหน้าที่รักษาความปลอดภัยซึ่งทำงานผิดพลาด จากการได้รับบาดเจ็บสาหัสในการวางแผนการระเบิดโดยมีเจตนาร้าย เขาถูกนำตัวไปที่ห้องทดลองซึ่งเบรนด้าซึ่งเป็นศัลยแพทย์ด้านศัลยศาสตร์ชั้นนำได้เข้ามาแทนที่แขนขาของเขาด้วยเครื่องมืออันล้ำสมัย ชื่อ “Inspector Gadget” จากนั้น จอห์นพร้อมด้วยเพ็นนี่ หลานสาวของเขาได้ใช้พลังใหม่เพื่อค้นหาว่าใครอยู่เบื้องหลังการระเบิดครั้งนี้

นักแสดงนำ
 แมททิว บรอเดริก รับบท โจนาธาน "จอห์น" บราวน์
 รูเพิร์ต เอเวอเร็ตต์ รับบท แซนฟอร์ต สกอเล็ค/ ดร. คลอว์ 
 โจลี ฟิชเชอร์ รับบท ดร. แบรนดอน แบรดฟอร์ด/ โรโบเบรนด้า
 มิเชล แทคเทิลเบิร์ค  รับบท เพ็นนี่ บราวน์
 ไมค์ แฮเกอร์ตี้ รับบท ซิกก์ส
 แอนดี้ ดิ๊ก รับบท กราเมอร์
 เชอรี โอเตรี่ รับบท เมเยอร์ วิลสัน
 แดบนีย์ โคลแมน รับบท แฟรงค์ ควิมบีย์ที่ 3

การนำกลับมาสร้างใหม่
ในเดือนพฤษภาคมปี 2015 มีการประกาศว่าภาพยนตร์เรื่องใหม่ ที่รีบูตจากภาพยนตร์เรื่องนี้กำลังดำเนินงานสร้าง
# พาราลิมปิกฤดูหนาว 2022
พาราลิมปิกฤดูหนาว 2022  หรือที่รู้จักในนามทางการว่า กีฬาพาราลิมปิกฤดูหนาวครั้งที่ 13 เป็นมหกรรมกีฬาฤดูหนาวระดับนานาชาติสำหรับนักกีฬาผู้มีความพิการ ซึ่งมีกำหนดการที่จะจัดขึ้นในกรุงปักกิ่ง, ประเทศจีน ในระหว่างวันที่ 4 ถึง 13 มีนาคม พ.ศ. 2565

กรุงปักกิ่งจะเป็นเมืองเจ้าภาพเมืองแรกที่ได้จัดพาราลิมปิกฤดูร้อน และพาราลิมปิกฤดูหนาว และก็ยังเป็นครั้งแรกในการจัดพาราลิมปิกฤดูหนาวของประเทศจีน

 กีฬา 
การแข่งขันกีฬาพาราลิมปิกฤดูหนาว 2022 มีชนิดกีฬาพาราลิมปิกฤดูหนาวทั้งหมด 7 ชนิด มีเหรียญรวมทั้งหมด 81 เหรียญ ในการแข่งขันครั้งนี้ กีฬาบอบสเล หรือเลื่อนหิมะ ได้ถูกบรรจุเข้าสู่ตารางพาราลิมปิกฤดูหนาว ทำให้มีชนิดกีฬา 7 ชนิด

 
 สกีนอร์ดิก
 
 

 
 

 สนามแข่งขัน 
right|300px|thumb|เขตต่าง ๆ ในการแข่งขันพาราลิมปิกในครั้งนี้

 เขตปักกิ่ง 
สนามแข่งขันโอลิมปิกกรีน
 ศูนย์กีฬาทางน้ำแห่งชาติปักกิ่ง – วิลแชร์เคอร์ลิง
 สนามกีฬาในร่มแห่งชาติปักกิ่ง – ฮออกี้น้ำแข็ง
 สนามกีฬาแห่งชาติปักกิ่ง – พิธีเปิด และพิธีปิด
 หมู่บ้านนักกีฬาพาราลิมปิกปักกิ่ง
 ศูนย์ประชุมจีนแห่งชาติ – เอ็มพีซี/ไอบีซี

 เขตแยงกี 
 สนามกีฬาสกีลงเขาชางไฮทัว – สกีลงเขา
 ลู่กีฬาบอบสเลและกีฬาลูจ – บอบสเล
 แยงกี MMC: ศูนย์สื่อมวลชน
 หมู่บ้านนักกีฬาพาราลิมปิกแยงกี

 เขตจางเจียโกว 
 สนามกีฬาทวิกีฬาฤดูหนาวคูแยงซู – สกีข้ามทุ่ง 
 รีสอร์ทสกีหัวเหลียนดง – ทวิกีฬาฤดูหนาว
 โรงแรมเก็ตดิง – ศูนย์สื่อมวลชน
 รีสอร์ดสกีไทหวู่ – สโนว์บอร์ด  
 หมู่บ้านนักกีฬาพาราลิมปิกจางเจียโกว

 ประเทศที่เข้าร่วมแข่งขัน 
thumb|center|upright=2.75|
thumb|center|upright=2.75|ประเทศตามขนาดทีม

 คณะกรรมการพาราลิมปิกแห่งชาติที่เข้าร่วมแข่งขัน 
 
 
 
 Athletes // paralympic.org.
 
 
 
 
 
  (เจ้าภาพ)
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 ตารางสรุปเหรียญรางวัล 

 การตลาด 

 สัญลักษณ์ 
"บินให้สูง" (飞得很高) เป็นตราสัญลักษณ์อย่างเป็นทางการที่ถูกเปิดตัวเมื่อวันที่ 15 ธันวาคม พ.ศ. 2560 ณ ศูนย์กีฬาทางน้ำแห่งชาติปักกิ่ง ตราสัญลักษณ์นี้ถูกออกแบบโดย ลิน เชินเชน ซึ่งเป็นผู้ที่ออกแบบตราสัญลักษณ์โอลิมปิก และออกแบบตราสัญลักษณ์โอลิมปิกเยาวชนฤดูร้อน 2014 ที่จัดขึ้นในเมืองหนานจิง

 ตุ๊กตานำโชค 
เปิดเผยในปี พ.ศ. 2565
# พยัคฆ์โคตรเพชร
พยัคฆ์โคตรเพชร  เป็นภาพยนตร์แอคชั่นสัญชาติอังกฤษ ที่ออกฉายในปี ค.ศ. 2004 นำแสดงโดย เพียร์ซ บรอสแนน, ซัลมา ฮาเยก, วูดดี ฮาร์เรลสัน, ดอน ชีเดิล

เนื้อเรื่องย่อ
เรื่องราวของการปฏิบัติการโจรกรรมเพื่อท้าทายเอฟบีไอเริ่มขึ้นเมื่อ แม็กซ์ เบอร์เด็ตต์ และ โลล่า ชิริลโล่ ตัดสินใจปล้นเป็นครั้งสุดท้าย แต่เจ้าหน้าที่ สแตน ลอยด์ กลับไม่ปล่อยให้ทั้งคู่ลอยนวลง่ายๆ เมื่อแผนล่าหัวขโมยคราวนี้มาเหนือชั้นกว่าที่คาดคิด ทุกอย่างติดเซ็นเซอร์รอบทิศบนเรือสำราญที่รอจังหวะให้ทั้งคู่มาติดกับ แสงวับๆ ของเพชรเม็ดงามยั่วขโมยอย่างมาก พวกเขาทั้งสองจะทำอย่างไร

นักแสดงนำ
 เพียร์ซ บรอสแนน รับบท แม็กซ์ เบอร์เด็ตต์
 ซัลมา ฮาเยก รับบท โลล่า ชิริลโล่
 วูดดี ฮาร์เรลสัน รับบท สแตน ลอยด์
 ดอน ชีเดิล รับบท เฮนรี่ มัวร์
 นาโอมี แฮร์ริส รับบท โซฟี
 เร็กซ์ ลินน์ รับบท โควอลสกี
 มิเคลติ วิลเลียมสัน รับบท สแตฟฟอร์ด
 ทรอย กริตี้ รับบท ลุค
 ออบบา บาบาทุนเด รับบท ซาชาเรียส
# ปาตริก กูโตรเน
ปาตริก กูโตรเน (เกิด 3 มกราคม ค.ศ. 1998) เป็นนักฟุตบอลชาวอิตาลี ปัจจุบันเล่นในตำแหน่งกองหน้าตัวเป้าให้กับวุลเวอร์แฮมป์ตันวอนเดอเรอส์ และทีมชาติอิตาลี

 เส้นทางอาชีพ 
ปาตริก กูโตรเน เกิดที่เมืองโกโม และเริ่มเล่นฟุตบอลครั้งแรกเมื่ออายุ 5 ขวบ ให้กับทีมฟุตบอล Paradiense ซึ่งเป็นทีมสมัครเล่นห้าคน ต่อมาเมื่อเขาอายุ 8 ปี ได้เข้าร่วมทีมเยาวชนของเอซี มิลาน 11 ปีถัดมา เขาได้เลื่อนมาเล่นให้กับทีมรุ่นอายุไม่เกิน 19 ปี

ในเดือนมกราคม ค.ศ. 2017 กูโตรเนได้เลื่อนมาเล่นให้กับทีมชุดใหญ่ ต่อมาวันที่ 21 พฤษภาคม ค.ศ. 2017 เขาลงเล่นครั้งแรกในนัดที่มิลานเปิดบ้านชนะโบโลญญา 3–0 ในเซเรียอา โดยลงมาในฐานะตัวสำรอง นาทีที่ 85 และได้รับใบเหลืองในนัดนั้นด้วย

วันที่ 27 กรกฎาคม ค.ศ. 2017 เขาลงเล่นตัวจริงครั้งแรกในนัดที่มิลานบุกชนะ CSU Craiova สโมสรจากโรมาเนีย 1–0 ในการแข่งขันยูฟ่ายูโรปาลีก รอบคัดเลือกรอบสาม ต่อมาวันที่ 3 สิงหาคม ค.ศ. 2017 เขายิงประตูแรกให้กับมิลานในนัดที่เปิดบ้านชนะ CSU Craiova 2–0 ต่อมาวันที่ 20 สิงหาคม ค.ศ. 2017 เขาทำประตูแรกในเซเรียอา ในนัดเยือนที่ชนะโกรโตเน 0–3 ต่อมาวันที่ 24 สิงหาคม ค.ศ. 2017 เขายิงประตูชัยในนัดบุกชนะ Shkëndija 1–0 ในการแข่งขันยูโรปาลีกรอบเพลย์ออฟ และวันที่ 28 กันยายน เขายิงประตูชัยในนัดที่มิลานชนะ Rijeka 3–2 ในการแข่งขันยูโรปาลีก รอบแบ่งกลุ่ม ต่อมาเขาลงเล่นในฐานะตัวสำรองในการแข่งขันโกปปาอีตาเลีย นัดที่เปิดบ้านพบกับคู่ปรับร่วมเมืองอย่างอินเตอร์มิลาน เขายิงประตูชัยและเป็นประตูแรกของเขาใน Derby della Madonninahttps://www.thesun.co.uk/sport/football/5221200/ac-milan-1-inter-milan-0-patrick-cutrone-goal

วันที่ 28 มกราคม ค.ศ. 2018 กูโตรเนได้ยิงใส่ลาซีโอ แต่ไม่เป็นประตูเนื่องจากแฮนด์บอล อย่างไรก็ตาม เขาไม่ได้รับการลงโทษที่สั่งห้ามลงเล่น 2 นัด เนื่องจากเป็นการกระทำที่มิได้มีเจตนาhttps://www.youtube.com/watch?v=W0_auMnl-cY

วันที่ 10 กุมภาพันธ์ ค.ศ. 2018 กูโตรเนยิงประตูในนัดบุกชนะสปาล 4–0 ทำให้เขากลายเป็นกองหน้าคนสำคัญของเอซี มิลาน

 ทีมชาติ 
กูโตรเนเล่นให้กับทีมชาติอิตาลีชุดเยาวชนตั้งแต่รุ่นอายุไม่เกิน 15-19 ปี เขาลงเล่น 57 นัด ยิงได้ 27 ประตู เขายังเป็นส่วนหนึ่งของชุดทีมชาติเข้าร่วมแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2015 และฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2016

เขาลงเล่นครั้งแรกให้กับทีมชาติรุ่นอายุไม่เกิน 21 ปี เมื่อวันที่ 1 กันยายน ค.ศ. 2017 ในนัดกระชับมิตรที่อิตาลีแพ้สเปน 3–0 สามวันถัดมา เขายิงประตูแรกในนัดที่ชนะสโลวีเนีย 4–1
# ปล้นเร็วฝ่าโคตรพายุ
ปล้นเร็วฝ่าโคตรพายุ  เป็นภาพยนตร์แอคชั่นสัญชาติอังกฤษ ที่ออกฉายในปี ค.ศ. 2018 นำแสดงโดย โทบี เคบเบลล์, แมกกี เกรซ, ไรอัน ควานเทน,  เมลิสซา โบโลนา, ราฟท์ อิเนสัน ออกฉายในประเทศสหรัฐอเมริกาในวันที่ 9 มีนาคม ส่วนในประไทยออกฉายวันที่ 15 มีนาคม

เนื้อเรื่องย่อ
เรื่องราวการลุยระห่ำของนักไล่ล่าพายุหนุ่มที่ร่วมมือกับเจ้าหน้าที่สาวผู้พิทักษ์ทรัพย์สินของรัฐ ในปฏิบัติการหยุดแผนโจรกรรมครั้งอุกอาจที่สุดแห่งประวัติศาสตร์ของกลุ่ม แฮ็คเกอร์มือโปรที่บุกโรงกษาปณ์แห่งอเมริกาเพื่อหวังปล้นเงิน 600 ล้านดอลลาร์มาครอบครอง ในเวลาเดียวกันกับที่พายุเฮอริเคนระดับ 5 ที่รุนแรงที่สุดในศตวรรษกำลังก่อตัวเข้าโจมตีเมืองและพังทุกอย่างราบเป็นหน้ากอง การหยุดแผนปล้นเหนือชั้นไปพร้อมกับการเอาชีวิตรอดจากเฮอร์ริเคนลูกยักษ์ปล้นเร็วฝ่าโคตรพายุ ที่ เว็ปไซต์ SF.com

นักแสดงนำ
 โทบี เคบเบลล์ รับบท วิลล์
 แมกกี เกรซ รับบท เคซี่
 ไรอัน ควานเทน รับบท บรีซ
 เมลิสซา โบโลนา รับบท ซาช่า
 ราฟท์ อิเนสัน รับบท เพอร์คินส์
# บีรัม ดียุฟ
บีรัม ดียุฟ (เกิดวันที่ 2 กรกฎาคม ค.ศ. 1984) เป็นนักฟุตบอลชาวโกตดิวัวร์ 

 สโมสรอาชีพ 

 สุโขทัย 
บีรัม ดียุฟ ย้ายมาร่วมสโมสรฟุตบอลจังหวัดสุโขทัยเมื่อฤดูกาล 2559 ภายหลังจากที่สระบุรี สโมสรเก่าของเขา ถูกยุบทีม เขาลงเล่นไทยลีกให้กับสุโขทัยนัดแรกเมื่อวันที่ 5 มีนาคม พ.ศ. 2559 นัดที่บุกไปแพ้ศรีสะเกษที่สนามศรีนครลำดวน 0-2 โดยลงมาเป็นตัวสำรองในนาทีที่ 40 แทนที่โกศวัต ว่องไวลิขิต ต่อมาวันที่ 3 เมษายน เขายิงประตูแรกของฤดูกาล ในนัดที่สุโขทัยบุกชนะสุพรรณบุรี 3-2 ที่สนามกีฬากลางจังหวัดสุพรรณบุรีสุโขทัยเซอร์ไพรซ์บุกขย่มสุพรรณฯ 3-2 จบฤดูกาล 2559 เขายิงให้กับสุโขทัย 15 ประตู แบ่งเป็นในลีก 12 ประตู และเอฟเอคัพ 3 ประตู

ต่อมาในฤดูกาล 2560 เขายิงประตูแรกในลีกเมื่อวันที่ 3 เมษายน นัดที่สุโขทัยบุกแพ้แบงค็อก ยูไนเต็ด 2-4 ที่ทรูสเตเดียมแข้งเทพเรียงหน้าหวดค้างคาว 4-2 โดยในนัดนั้น เขายิงได้สองประตู สรุปแล้วในฤดูกาล 2560 เขายิงประตูในลีกได้ 8 ประตู และหมดสัญญากับสโมสรในฤดูกาลนั้น"บิรัม" ลาสุโขทัยอีกราย

 ชัยนาท ฮอร์นบิล 
บีรัม ดียุฟ ย้ายเข้าร่วมสโมสรฟุตบอลชัยนาท ฮอร์นบิล เมื่อวันที่ 3 กุมภาพันธ์ พ.ศ. 2561"บีรัม" เปิดตัวซบชัยนาท เขาลงเล่นนัดแรกให้กับชัยนาทเมื่อวันที่ 10 กุมภาพันธ์ ในนัดที่เปิดเขาพลองสเตเดียมเสมอสุพรรณบุรี 0-0ชัยนาทประเดิมเจ๊าสุพรรณบุรี 0-0 โดยเขาลงมาเป็นตัวสำรองในนาทีที่ 59 แทนที่บารมี ล้มวัฒนะ ต่อมาวันที่ 9 มีนาคม เขายิงประตูแรกกับชัยนาท นัดที่เปิดบ้านแพ้โปลิศ เทโร 2-4 ต่อมาในวันที่ 18 มีนาคม พ.ศ. 2561 เขายิงหนึ่งประตูในนัดที่ชัยนาทบุกไปเสมอแอร์ฟอร์ซ เซ็นทรัล ที่สนามธูปะเตมีย์ 2-2ชัยนาทบุกเจ๊าแอร์ฟอร์ซระทึก 2-2 และในวันที่ 28 มีนาคม บีรัมทำสองประตูในนัดที่บุกไปชนะเชียงราย ยูไนเต็ด ที่สิงห์สเตเดียม 2-1

 ตราด
# รพี สุจริตกุล
รพี สุจริตกุล นามเดิม ระพีพงศ์ สุจริตกุล (เกิด 2 ตุลาคม พ.ศ. 2505)ลำดับสกุล สุจริตกุล : ราชินีกุล รัชกาลที่ 6 และ รัชกาลที่ 7 ราชนิกุล รัชกาลที่ 8 และรัชกาลปัจจุบัน. พระนคร : ไทยพณิชยการ จำกัด. 2507, หน้า 36 เป็นกรรมการผู้ทรงคุณวุฒิในคณะกรรมการกำกับและส่งเสริมการประกอบธุรกิจประกันภัย ด้านการประกันภัย ในรัฐบาลประยุทธ์ จันทร์โอชา กรรมการสภาสถาบันผู้ทรงคุณวุฒิ สถาบันบัณฑิตพัฒนบริหารศาสตร์ อาจารย์พิเศษประจำ คณะนิติศาสตร์ มหาวิทยาลัยธรรมศาสตร์ อดีตเลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.) อดีตกรรมการสำนักงานป้องกันและปราบปรามการฟอกเงิน เป็นบุตรของเจ้าระวีพันธุ์ สุจริตกุล เจ้านายฝ่ายเหนือ และมีศักดิ์เป็นเหลนของเจ้าแก้วนวรัฐ  เจ้าผู้ครองนครเชียงใหม่ องค์ที่ 9 (องค์สุดท้าย)

ประวัติ
รพี สุจริตกุล เป็นบุตรของเจ้าระวีพันธุ์ สุจริตกุล หรือ เจ้าต่อนคัมภีร์ คัมภีรญาณนนท์ , นาวาอากาศเอก. เจ้านายฝ่ายเหนือ.   กับนายสุชาต สุจริตกุล ต.จ.ราชกิจจานุเบกษา,แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ เล่ม 81 ตอนที่ 42 วันที่ 7 พฤษภาคม 2507 อดีตนายกเทศมนตรีนครเชียงใหม่, อดีตข้าราชการการเมืองตำแหน่งประจำสำนักนายกรัฐมนตรีhttp://www.ratchakitcha.soc.go.th/DATA/PDF/2505/D/097/2285.PDF แจ้งความสำนักนายกรัฐมนตรี เรื่อง แต่งตั้งข้าราชการการเมืองในสำนักนายกรัฐมนตรี] มีพี่ชายและพี่สาวร่วมบิดามารดาอย่างละคน คือ
 รองศาสตราจารย์ ตะวัน สุจริตกุล (นามเดิม ชาดตวัน; เกิด 6 ตุลาคม พ.ศ. 2497) สมรสกับหม่อมราชวงศ์นุช ศุขสวัสดิ์
 พันธุ์ระวี สุจริตกุล (เกิด 27 มกราคม พ.ศ. 2500) สมรสกับผู้ช่วยศาสตราจารย์ นายแพทย์วิรัช เจริญเอี่ยม

รพี สมรสกับนางจันทวรรณ สุจริตกุล

 การศึกษา 
รพี สำเร็จการศึกษาระดับปริญญาตรี ด้านกฎหมาย จาก University of Essex สหราชอาณาจักร และปริญญาโท ด้านกฎหมายจาก University of Bristol สหราชอาณาจักร

 การทำงาน 
หลังเรียนจบกฎหมายจากประเทศอังกฤษ เขาเริ่มทำงานเป็นนิติกร ประจำฝ่ายกฎหมายของธนาคารแห่งประเทศไทย จนกระทั่งเมื่อปีการจัดตั้งสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เขาจึงเป็นส่วนหนึ่งของบุคลากรที่โอนย้ายไปทำงานประจำที่สำนักงาน ก.ต.ล. ใช้ระยะเวลาประมาณ 12 ปี ในตำแหน่งสูงสุดคือ ผู้ช่วยเลขาธิการอาวุโส เขาจึงตัดสินใจลาออกจากหน่วยงานของราชการ เมื่อปี พ.ศ. 2547"รพี" ไขก๊อก ก.ล.ต. สิ้นปี จับตายุคเปลี่ยนคนรุ่นเก่าตบเท้าออก ต่อมารพี เขาทำงานที่ธนาคารกสิกรไทย ตามคำชักชวนของประสาร ไตรรัตน์วรกุล"พระสยาม ฉบับที่ 3" เดือนกรกฎาคม - สิงหาคม 2556

ในปี พ.ศ. 2557 เขาได้รับแต่งตั้งเป็นคณะกรรมการนโยบายและกำกับดูแลรัฐวิสาหกิจตาม คำสั่งคณะรักษาความสงบแห่งชาติ ที่ 75/2557  คำสั่งคณะรักษาความสงบแห่งชาติ ที่ 75/2557 เรื่อง แต่งตั้งคณะกรรมการนโยบายและกำกับดูแลรัฐวิสาหกิจ ราชกิจจานุเบกษา เล่ม 131 ตอน 125 ง พิเศษ หน้า 6-7 4 กรกฎาคม พ.ศ. 2557 

ในปี พ.ศ. 2558 เขาได้รับแต่งตั้งเป็นเลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.)“รพี สุจริตกุล” เบียดลูกหม้อ นั่งเลขาธิการ ก.ล.ต.คนใหม่ตามคาด

ลำดับสาแหรก
# คัง ซู-อิล
คัง ซู-อิล (15 กรกฎาคม ค.ศ. 1987 –) เป็นนักฟุตบอลชาวเกาหลีใต้ ในตำแหน่งกองหน้า เคยลงเล่นให้กับสโมสรฟุตบอลราชบุรี มิตรผล  และตราด ในไทยลีก เขาเคยได้รับรางวัลเอ็มวีพีในอาร์ลีก ฤดูกาล 2008 

 เส้นทางอาชีพ 
คัง ซู-อิล มีมารดาเป็นชาวเกาหลี และบิดาเป็นชาวแอฟริกัน-อเมริกัน อิลออกจากมหาวิทยาลัยและเข้าร่วมทีมอินชอนยูไนเต็ดในปี พ.ศ. 2550 เพื่อหาเงินเลี้ยงครอบครัว ภายหลังจากที่มารดาของเขาบาดเจ็บที่หลัง เขาย้ายไปเชจูยูไนเต็ดในปี พ.ศ. 2554 และถูกปล่อยยืมตัวให้กับโปฮัง สตีลเลอส์ ในฤดูกาล 2557

ในปี พ.ศ. 2558 คัง ซู-อิล ถูกเรียกติดทีมชาติเกาหลีใต้ แต่กลับพบสารกระตุ้นจากการใช้น้ำยาปลูกหนวด ทำให้เขาไม่สามารถลงเล่นให้กับทีมชาติได้ราชบุรีเปิดตัว"คัง ซู อิล"อดีตดาวยิงโปฮังลุยไทยลีก

เมื่อวันที่ 22 ธันวาคม พ.ศ. 2560 คัง ซู-อิล ย้ายไปร่วมทีมราชบุรี มิตรผล สโมสรในไทยลีก โดยทางสโมสรมีการเปิดตัวและนักเตะชูผ้าพันคออย่างเป็นทางการ ต่อมาวันที่ 9 กุมภาพันธ์ พ.ศ. 2561 เขาลงเล่นนัดแรกของฤดูกาลในนัดที่ราชบุรีบุกไปแพ้บุรีรัมย์ ยูไนเต็ด 1-2 ที่ช้างอารีนาบุรีรัมย์เชือดราชบุรี2-1 และในวันที่ 24 กุมภาพันธ์ เขายิงประตูแรกในลีก นัดที่บุกไปแพ้การท่าเรือ 2-3 ที่แพตสเตเดียมราชบุรีถูกท่าเรือแซงยึดจ่าฝูงไทยลีกแน่น

วันที่ 1 เมษายน พ.ศ. 2561 เขาทำแฮตทริกแรกในนัดที่ราชบุรีเปิดบ้านเอาชนะราชนาวี 4-0พลังอปป้า! ราชบุรีมาโหดไล่ทุบราชนาวีเละ 4-0 1 เมษายน 2561
# พระเจ้าสีหสุระที่ 2 แห่งอังวะ
พระเจ้าสีหสุระที่ 2 แห่งอังวะ (1474–1501) กษัตริย์ผู้ปกครองร่วมแห่ง อาณาจักรอังวะ โดยปกครองร่วมกับพระราชบิดาของพระองค์ พระเจ้ามังฆ้องที่ 2 เป็นเวลา 15 ปี เมื่อพระชนมายุได้ 6 พรรษาพระราชบิดาของพระองค์ได้ขึ้นสืบราชบัลลังก์แห่งอังวะพร้อมกับสถาปนาพระองค์เป็น ทายาทผู้มีสิทธิโดยตรง ใน ค.ศ. 1485 ขณะพระชนมายุเพียง 11 พรรษาพระองค์ได้ขึ้นเป็นกษัตริย์ร่วม พระองค์ประทับพระราชวังเดียวกับพระราชบิดาพร้อมได้รับพระราชทานเศวตฉัตร (ฉัตรขาว) อันเป็นสัญลักษณ์ของผู้ปกครอง พระองค์ปกครองร่วมกับพระราชบิดาของพระองค์เป็นเวลา 15 ปี แต่พระองค์สวรรคตเพียง 1 เดือนก่อนที่พระราชบิดาของพระองค์จะสวรรคต พระเจ้ามังฆ้องที่ 2 ต้องเผชิญหน้ากับการก่อกบฏตลอดรัชสมัยจึงสถาปนาพระราชโอรสเป็นกษัตริย์ร่วมเพราะต้องการความจงรักภักดีของพระราชโอรส พระเจ้ามังฆ้องที่ 2 สวรรคตเมื่อวันที่ 7 เมษายน ค.ศ. 1501 และราชบัลลังก์สืบทอดโดยพระราชโอรสองค์เล็กของพระองค์ พระเจ้าชเวนันจอชิน (นรปติที่ 2)

 พงศาวลี
# สโมสรกีฬาอีสเทิร์น
สโมสรกีฬาอีสเทิร์น  เป็นสโมสรฟุตบอลและบาสเกตบอลของฮ่องกง สำหรับในด้านฟุตบอล รู้จักกันในชื่อ ทีมฟุตบอลอีสเทิร์น  (ชื่อตามผู้สนับสนุน ทีมฟุตบอลอีสเทิร์นลองไลออนส์  ) และปัจจุบันลงเล่นในฮ่องกงพรีเมียร์ลีก

 เกียรติประวัติ 
 ลีก 
 ฮ่องกงพรีเมียร์ลีก
ชนะเลิศ (1): 2015–16
รองชนะเลิศ (2): 2014–15, 2016–17
 ฮ่องกงเฟิสต์ดิวิชัน
ชนะเลิศ (4): 1955–56, 1992–93, 1993–94, 1994–95
รองชนะเลิศ (2): 1986-87, 1991-92
 ฮ่องกงเซคกันด์ดิวิชัน
ชนะเลิศ (2): 1947–48, 2012–13
 ฮ่องกงเทิร์ดดิวิชัน
ชนะเลิศ (3): 2004–05, 2009–10, 2010–11, 2011–12

 ถ้วย 
 ฮ่องกงเอฟเอคัพ
ชนะเลิศ (4): 1983–84, 1992–93, 1993–94, 2013–14
รองชนะเลิศ (2): 1994-95, 2014-15
 ฮ่องกงแชลเลนจ์ชีลด์
ชนะเลิศ (10): 1939–40, 1952–53, 1955–56, 1981–82, 1986–87, 1992–93, 1993–94, 2007–08, 2014–15, 2015–16
รองชนะเลิศ (2):  1947–48, 1971–72
 วีเซรอยคัพ
ชนะเลิศ (2): 1970–72, 1980–81

 การแข่งขันระดับทวีป 
 ฤดูกาล การแข่งขัน รอบ คู่แข่ง เหย้า เยือน รวม 1994 เอเชียนคลับแชมเปียนชิป รอบแรก  Verdy Kawasaki1–01–32–3 1995 เอเชียนคลับแชมเปียนชิป รอบแรก  Verdy Kawasaki0–30–30–6 2009 เอเอฟซีคัพ กลุ่ม จี  ชลบุรี2–11–4อันดับที่ 3  Hà Nội ACB3–00–3  Kedah FA3–30–2 2017 เอเอฟซีแชมเปียนส์ลีก 2017 กลุ่ม จี  กว่างโจวเอเวอร์แกรนด์0–60–7อันดับที่ 4  คะวะซะกิ ฟรอนตาเล1–10–4  ซูวอนซัมซุงบลูวิงส์0–10–5 2018 เอเอฟซีแชมเปียนส์ลีก รอบคัดเลือกรอบสอง  FLC Thanh Hóa2-4
# ทาดาโนบุ อาซาโนะ
ทาดาโนบุ ซาโต (27 พฤศจิกายน พ.ศ. 2516) เป็นที่รู้จักในชื่อ ทาดาโนบุ อาซาโนะ  เป็นนักแสดงและนักดนตรีชาวญี่ปุ่น

 ชีวิตตอนต้น 
อาซาโนะเกิดที่ย่านฮมมากุในโยโกฮามะ เป็นบุตรของยูกิฮิซะ ซาโต  ศิลปิน กับมารดาชื่อจุงโกะ  ส่วนตาของเขาชื่อวิลลาร์ด โอเวอริง (Willard Overing) สัญชาติอเมริกัน ซึ่งอาซาโนะไม่เคยพบมาก่อน อาซาโนะจึงมีเชื้อสายนอร์เวย์และดัตช์มาจากตา เขามีพี่ชายคนหนึ่งชื่อคูจุง ซาโต ซึ่งเป็นนักดนตรีและร่วมหุ้นกับบริษัทของอาซาโนะและบิดา

 การทำงาน 
อาซาโนะเข้าสู่วงการบันเทิง โดยมีบิดาเป็นผู้จัดการ เขารับงานในซีรีส์เรื่อง คิมปาจิเซ็นเซ (Kinpachi Sensei) ขณะอายุ 16 ปี เขารับงานภาพยนตร์เรื่องแรกในปี พ.ศ. 2533 คือเรื่อง บาตาอาชิคิงเกียว (Bataashi Kingyo) แต่ภาพยนตร์ที่สร้างชื่อเสียงแก่เขาคือเรื่อง ฟรายด์ดรากอนฟิช (Fried Dragon Fish) ในปี พ.ศ. 2536 ที่กำกับโดยชุนจิ อิวาอิ ส่วนภาพยนตร์ที่ทำให้เขาเป็นที่รู้จักในระดับนานาชาติคือภาพยนตร์เรื่อง มาโบโรชิ โนะ ฮิการิ (Maboroshi no Hikari) ในปี พ.ศ. 2538 ที่กำกับโดยฮิโรกาซุ โคเรเอดะ และมีภาพยนตร์เรื่องอื่น ๆ เช่น โกฮัตโตะ (2542) และ ซาโตอิชิ (2546) ตามลำดับ

ในปี 2546 อาซาโนะแสดงภาพยนตร์เรื่อง ชะ โนะ อาจิ (Cha no Aji) ซึ่งได้ฉายในเทศกาลภาพยนตร์กานเมื่อปี 2547 โดยในปี 2546 เขาได้แสดงนำในภาพยนตร์ไทยเรื่อง เรื่องรัก น้อยนิด มหาศาล คู่กับสินิทธา บุญยศักดิ์ และเฌอมาลย์ บุญยศักดิ์ และแสดงในภาพยนตร์ไทยเรื่อง คำพิพากษาของมหาสมุทร (2549) ทั้งสองเรื่องกำกับโดยเป็นเอก รัตนเรือง ปี 2547 เขารับบทเป็นเจงกิสข่านวัยหนุ่มในภาพยนตร์เรื่อง มองโกล กำกับโดยเซอร์เกย์ โบดรอฟ ปี 2552 เขาแสดงนำในภาพยนตร์เรื่อง วิยงโนะสึมะ 〜โอโตโทะทัมโปโปะ〜 (Viyon No Tsuma 〜ōtō to tanpopo〜) โดยรับบทเป็นนักเขียนขี้เมา ในปี 2554 เขารับบทเป็นโฮกุนสหายของธอร์จากธอร์ เทพเจ้าสายฟ้า ของภาพยนตร์มาร์เวล โดยกลับมาแสดงอีกครั้งใน ธอร์ เทพเจ้าสายฟ้าโลกาทมิฬ (2556) และ ธอร์: ศึกอวสานเทพเจ้า (2560) "Thor: Ragnarok Press Kit" (PDF). Walt Disney Studios Motion Pictures. Archived (PDF) from the original on October 9, 2017. Retrieved October 25, 2017.

นอกจากงานแสดง เขายังเป็นผู้กำกับโฆษณาทางรายการโทรทัศน์แก่ชาราอดีตภรรยา นอกจากนี้เขายังเป็นนักดนตรี โดยตั้งวงมัค-วันพอยต์ซิกซ์เซเวน (MACH-1.67) กับผู้กำกับโซโงะ อิชิอิตั้งแต่ปี 2539 บางครั้งอาซาโนะก็เล่นให้กับวงพีซพิล (Peace Pill) และซาฟารี (Safari)

 ชีวิตส่วนตัว 
อาซาโนะพบกับชารา นักร้องเจป็อป ครั้งแรกในภาพยนตร์เรื่อง ปิกนิก (PiCNiC) ซึ่งกำกับโดยชุนจิ อิวาอิ เมื่อปี 2537 ทั้งสองแต่งงานกันในเดือนมีนาคม 2538 ซึ่งในปีนั้นชาราก็ให้กำเนิดบุตรคนแรกคือซูมิเระ เมื่อวันที่ 4 กรกฎาคมปีนั้นhttps://web.archive.org/web/20001109192500/http://www.sonymusic.co.jp/Music/Info/chara/biof.html  และมีบุตรชายอีกคนในปี 2542 ครั้นในเดือนกรกฎาคม 2552 ชาราได้ประกาศในเว็บไซต์ส่วนตัวว่าเธอและอาซาโนะเลิกรากันด้วยดี และเธอได้รับสิทธิในการเลี้ยงดูบุตรทั้งสองคน
# การระบาดของโรคพิษสุนัขบ้าในประเทศไทย พ.ศ. 2561
เกิดการระบาดของโรคพิษสุนัขบ้าในประเทศไทยในปี 2561 จนถึงวันที่ 8 มีนาคม 2561 มีรายงานผู้ป่วยยืนยันแล้ว 345 คน โดยจังหวัดร้อยเอ็ดมากที่สุด 69 คน และจนถึงวันที่ 16 มีนาคม พบผู้เสียชีวิตแล้ว 5 คน

สำนักควบคุม ป้องกันและบำบัดโรคสัตว์ กรมปศุสัตว์รายงานว่าตรวจพบไวรัสโรคพิษสุนัขบ้าในสัตว์ 341 ตัว ใน 40 จังหวัดทั่วประเทศ เพิ่มขึ้นจากช่วงเดียวกันของปี 2560 ถึง 2 เท่า พบว่าสัตว์ที่คิดเชื้อร้อยละ 91.3 เป็นหมา และร้อยละ 2.03 เป็นแมว ในจำนวนนี้ร้อยละ 60.25 เป็นสัตว์มีเจ้าของ และร้อยละ 32.61 เป็นสัตว์จรจัด กรมปศุสัตว์กล่าวโทษว่าเจ้าของสัตว์เลี้ยงไม่นำสัตว์ไปฉีดวัคซีน ส่วนสื่อบางแห่งรายงานว่า ไม่มีวัคซีนให้พร้อม กรมปศุสัตว์คาดว่าจะฉีดวัคซีนหมาและแมว 10 ล้านตัวทั่วประเทศภายในเดือนกันยายน

บีบีซีไทยรายงานว่า องค์กรปกครองส่วนท้องถิ่นหลายพื้นที่หยุดฉีดวัคซีนให้กับสัตว์ในช่วง 1–2 ปีที่ผ่านมา เนื่องจากถูกสำนักงานการตรวจเงินแผ่นดิน (สตง.) ทักท้วงว่า อปท. ไม่มีภารกิจจัดหาวัคซีนป้องกันโรคพิษสุนัขบ้าให้กับประชาชน ประชาไท และ Hfocus รายงานว่า นายกเทศมนตรีนครรังสิตกล่าวว่า ที่ผ่านมาพื้นที่ของเขาได้รับผลกระทบจากการท้วงติงจาก สตง. ค่อนข้างมาก และอาจเป็นเหตุที่ทำให้สถานการณ์ดูรุนแรงขึ้นในหลายพื้นที่ อย่างไรก็ตาม ในปีนี้รัฐบาลได้จัดสรรงบให้ท้องถิ่นฉีดวัคซีนเองทำให้ปัญหาทุเลาลง ฝ่ายผู้ว่า สตง. แถลงว่าเป็นความเข้าใจคลาดเคลื่อน และเคยมีทำหนังสือด่วนที่สุดแจ้งไปทางทุกจังหวัดตั้งแต่กลางปี 2558 แล้ว

วันที่ 27 มีนาคม 2561 มีชายอายุ 39 ปีเสียชีวิตในจังหวัดพัทลุงจากโรคพิษสุนัขบ้า หลังถูกลูกสุนัขเลี้ยงข่วนเมื่อ 1 เดือนที่แล้วชายวัย 39 ชาวพัทลุง ตายจากพิษสุนัขบ้า เป็นรายที่ 7 ของประเทศ พบโดนข่วนไม่ได้ฉีดวัคซีน! วันที่ 20 เมษายน 2561 มีเด็กหญิงอายุ 15 ปีเสียชีวิตในจังหวัดหนองคายจากโรคพิษสุนัขบ้า โดยญาติเล่าว่าถูกลูกสุนัข 2 เดือนข่วนที่ลำคอเป็นรอยถลอกเล็ก ๆ เมื่อเดือนธันวาคม 2560 เป็นผู้เสียชีวิตรายที่ 8ญาติทำบุญสาววัย 15 ปีเสียชีวิตจากพิษสุนัขบ้ารายที่ 8 ถูกลูกหมาข่วนแค่รอยถลอก

วันที่ 24 เมษายน 2561 มีการชุมนุมเรียกร้องให้อธิบดีกรมปศุสัตว์และพวกลาออกจากตำแหน่งเนื่องจากการจัดซื้อวัคซีนป้องกันโรคพิษสุนัขบ้าไม่โปร่งใส ทำให้เกิดการเรียกคืนและขาดตลาดกลุ่มคนรักสัตว์จี้"อธิบดีปศุสัตว์"ลาออก ชี้โรคพิษสุนัขบ้าระบาดจากวัคซีนด้อยคุณภาพ
# ยุทธการที่บลัดดีกัลช์
ยุทธการที่บลัดดีกัลช์ เกิดขึ้นบนบริเวณรอบ Manoir de Donville หรือ เนินเขา 30 (กองทัพสหรัฐตั้งชื่อให้) ประมาณ 1 ไมล์ (1.6 กิโลเมตร) ทางตะวันตกเฉียงใต้ของเมืองคาร์เรนทันในนอร์ม็องดี ฝรั่งเศส เมื่อวันที่ 13 มิถุนายน ค.ศ. 1944 

ด้วยเกี่ยวข้องกับส่วนหนึ่งของฝ่ายเยอรมัน กองพลเอ็สเอ็ส-พันเซอร์แกรนาเดียร์ที่ 17 และกรมทหารฟัลเชียร์มเยเกอร์ที่ 6 และฝ่ายอเมริกา กรมทหารราบโดดร่ม(PIR) ที่ 501, 502 และ 506 ของกองพลโดดร่มที่ 101 แห่งสหรัฐ ได้รับการเสริมกำลังโดยส่วนหนึ่งของกองพลยานเกราะที่ 2 แห่งสหรัฐ

ในระหว่างการสู้รบ คฤหาสน์ชนบทของ Manoir de Donville ได้กลายเป็นศูนย์บัญชาการของกองทัพเยอรมัน ทหารอเมริกันได้ตั้งฉายาของถนนที่ไปยังคฤหาสน์ว่า "บลัดดีกัลช์" ภายหลังสถานที่นี้ได้ถูกกล่าวถึงภาพยนตร์ตะวันตกที่ยอดนิยม
# ดับชีพจรล่านรก
ดับชีพจรล่านรก (อังกฤษ: Blood Work) เป็นภาพยนตร์อเมริกันปี พ.ศ. 2545 ซึ่งในส่วนของนิยาย Blood Work ภาษาไทยก็ใช้ชื่อว่า ภารกิจเลือด เป็นงานเขียนของไมเคิล คอนเนลล์ลี

เนื้อเรื่องย่อ
เรื่องราวเกี่ยวกับ เทอร์รี่ แม็กเคเล็บ อดีตเจ้าหน้าที่เอฟบีไอ เพิ่งได้รับการผ่าตัดเปลี่ยนหัวใจ จึงตั้งใจจะอาศัยอย่างเรียบง่าย ไม่มีการสืบสวน หรือไล่ล่า แต่แล้ววันหนึ่งเขาได้พบกับกราเซียล่า ริฟเวอร์ส ผู้ซึ่งมาขอร้องให้ช่วยเหลือในการสืบคดี และได้รู้ความจริงว่าหัวใจที่เขาได้รับมานั้นเป็นของกลอเรีย น้องสาวของเธอที่ถูกฆาตกรรม แม็กเคเล็บเริ่มสงสัยจึงเริ่มสืบคดี เมื่อเขาเริ่มสืบคดีจริงจังก็ได้พบว่าตำรวจมองข้ามรายละเอียดสำคัญหลายจุด จากคดีที่เหมือนกับคดีฆาตกรรมชิงทรัพย์ธรรมดาก็กลายเป็นคดีซ้บซ้อนโดยฆาตกรที่เฉียบแหลม

นักแสดงนำ
 คลินท์ อีสต์วูด รับบท เทอร์รี แม๊คคแลปป์
 เจฟฟ์ แดเนียลส์ รับบท จัสเปอร์ "บัดดี้" นูนน์
 แอนเจลิกา ฮัสตัน รับบท ดร. บอนนี ฟ็อกซ์
 แวนด้า เดอ เจซุส รับบท เกรซิเอล่า ริเวอร์ส
 ทีนา ลิฟฟอร์ด รับบท นักสืบเจย์ วินสตัน
 พอล ร็อดริเกวซ รับบท นักสืบโรนัลโด อาร์รานโก
# ชีน-มโย่เมียะ
ชีน-มโย่เมียะ (, ; ประมาณคริสต์ทศวรรษ 1490 – ประมาณคริสต์ทศวรรษ 1520) เป็นพระนมของพระเจ้าตะเบ็งชะเวตี้แห่งราชวงศ์ตองอู และพระราชมารดาของพระเจ้าบุเรงนองHarvey 1925: 153 ใน ค.ศ. 1516 พระนางและพระสวามีคือเมงเยสีหตูได้เข้ามาเป็นข้าราชสำนักตองอูตั้งแต่พระเจ้าตะเบ็งชะเวตี้ยังเป็นทารก ตามพระราชพงศาวดารกล่าวว่าพระนางเป็นทายาทรุ่นที่ 5 ของพระเจ้าสีหตู ปฐมกษัตริย์แห่งอาณาจักรปี้นยะ (ครองราชย์; 1310–1325) กับพระอัครมเหสีมีสออูจากราชวงศ์พุกาม แต่จากประวัติที่เล่าต่อกันมากล่าวว่าพระนางและพระสวามีเป็นคนธรรมดาสามัญจากพุกามหรือตองอูThaw Kaung 2010: 102, 118–119

ในพงศาวดารกล่าวไว้อีกว่าได้มีการสถาปนาพระนางเป็นพระราชวงศ์ ภายหลังจากพระนางสิ้นพระชนม์เมื่อประมาณคริสต์ทศวรรษ 1520 ในฐานะข้าราชสำนัก และพระนางไม่ทันได้เห็นพระโอรส-ธิดาทั้ง 4 ได้เป็นพระราชวงศ์ชั้นสูงของราชวงศ์ตองอู ตั้งแต่พระราชบุตรองค์ใหญ่ ขิ่นโปนสอ ได้เป็นพระอัครมเหสีของพระเจ้าตะเบ็งชะเวตี้ใน ค.ศ. 1530 และพระราชบุตรองค์ที่ 2 จะเด็ด ได้อภิเษกกับตะขิ่นจี พระขนิษฐาต่างพระราชมารดาของพระเจ้าตะเบ็งชะเวตี้ใน ค.ศ. 1534Sein Lwin Lay 2006: 126–127 พระสวามีของพระนางได้อภิเษกอีกครั้งหลังจากที่พระนางสิ้นพระชนม์แล้วกับพระขนิษฐาของพระนางพร้อมกับได้รับการสถาปนาเป็นอุปราชแห่งตองอู ระหว่าง ค.ศ. 1540–1549Sein Lwin Lay 2006: 312 และในระหว่างรัชสมัยของพระเจ้าบุเรงนองพระโอรสอีก 2 พระองค์ได้รับการสถาปนาเป็นอุปราชแห่งเมาะตะมะและแปร พร้อมกับได้รับพระอิสริยยศเป็นเมงเยสีตูและตะโดธรรมราชาที่ 2 ใน ค.ศ. 1552 และสีตู พระเชษฐาหรือพระอนุชาของพระนางได้รับแต่งตั้งเป็นเจ้าเมืองพุกามใน ค.ศ. 1551Hmannan Vol. 2 2003: 268–269, 275–276
# เฟราเอินเฟ็ลท์
เฟราเอินเฟ็ลท์  เป็นเมืองหลวงของรัฐทัวร์เกา ประเทศสวิตเซอร์แลนด์ ตั้งอยู่ทางทิศตะวันออกเฉียงเหนือจากนครซือริชไปราว 45 กิโลเมตร ชื่อเฟราเอินเฟ็ลท์ปรากฎในเอกสารครั้งแรกในปี 1246 ว่า Vrowinvelt (โฟรวอินเฟ็ลท์) ประชากรร้อยละ 42 นับถือโปรเตสแตนต์ รองลงมาร้อยละ 37 นับถือโรมันคาทอลิก ประชากรราวร้อยละ 23 ของเมืองเป็นพลเมืองต่างชาติSwiss Federal Statistical Office - Superweb database - Gemeinde Statistics 1981-2008  accessed 19 June 2010
อ้างอิง